Februar på Pluto

Januar går mot slutten, og vi har hatt en fin start på det nye året. Temaet forrige måned var ”kroppen vår”, og vi har hatt mye fokus på det i samlingsstunden. Samtidig hadde vi studentene Vilde og Kjartan som hadde flere musikalske opplegg med oss hvor vi brukte både stemmen vår og kroppen. Værmessig har ikke akkurat januar vært vår måned, men vi har fremdeles troen på at det kanskje kan komme litt snø i februar. Om dette skulle skje, slipper vi i så fall alle planer og leker oss i snøen!

I februar vil aktivitetene på Pluto dreie seg om farger og fagområdet ”antall, rom og form”. Som det står i årsplanen, er matematikk i barnehagen et av satsingsområdene barnehagen satser på. Barna på Pluto er allerede svært opptatt av tall og telling. Vi teller barna hver dag i samlingsstunden, og vi teller fingrene før vi sier takk for maten og går fra bordet. Målet er at vi skal bidra til at barna får leke og utforske ulike former og mønstre blant annet gjennom sortering, sammenlikning og i den daglige leken. I overgangssituasjonene og aktiviteter bruker vi telling og antallsord flittig. I leken oppmuntrer vi til rollelek og gjemmeleken hvor barna får utforske rommet, finne fram og orientere seg. I både formingsaktiviteter og bakeaktiviteter får barna erfare forskjellige former, mønster, sammenlikninger og måleenheter som lengde, areal, volum og vekt. Vi skal også øke barnas forståelse av plassering og lokalisering. Hva betyr det at trollet er *under* broen? At leken skal *oppi* kassen og at tallerkenen skal stå *oppå* bordet? Matematikken er tilstede i hverdagssituasjonene og barnas lek allerede, men vi skal fokusere på og tilrettelegge ekstra på dette i den kommende tiden. Hovedfokuset vårt innen matematikk kommer til å være på former, hvor vi skal lære de tre formene trekant, sirkel og firkant. Vi legger det til rette etter barnas alder og interesse- og mestringsnivå. I samsvar med fastelavn og karneval denne måneden, har vi også valgt å ha fokus på farger. Vi skal i utgangspunktet ta for oss de tre primærfargene rød, blå og gul, men vil som vanlig følge barnas spor. Fargene skal vi kombinere med sirkler, trekanter og firkanter, og det kan dermed fort utarte seg til å bli en svært fargerik måned på Pluto med mye forming! Farger og former er altså stikkordene for det som står på planen for februar, og det kommer til å være synlig i alt fra små kunstverk til barnas bakverk!

Vi fortsetter språkgruppene som før. Februar er en ny ”veiledningsperiode” hvor språkpedagogen Randi igjen kommer til å ha både veiledning og modellsamlinger med oss. Det blir dermed enkelte dager hvor våre barn er sammen med avdeling Neptun og motsatt. Når vi deler oss i grupper, legger vi til rette for barnas språklige nivå. Mens vi holder oss til de tre primærfargene hos de minste, kan vi kanskje utvide til flere farger og former hos de eldste barna.

Månedens språkgrupper:

Gruppe 1 (Marianne): Lea, Ingrid og Henrik

Gruppe 2 (Julie): Mattias, Ahelh og Ilay

Gruppe 3 (Barbro): Åsmund, Neo og Rakel

Vi minner om at det kan være på tide å ta en litt grundig gjennomgang av kleskassene til barna inne på badet. Det er blant annet observert flere bodyer og strømpebukser som ”plutselig” har blitt altfor små..

Studentene Nelly og Jenny som var innom en uke på obsevasjonspraksis i høst, kommer tilbake til oss mandag 30. januar. De skal være hos oss 6 uker denne gangen. De skal ha noen opplegg med barnegruppen og observere barns utvikling og læring.

Fredag 24. februar skal vi ha karneval i barnehagen. Vi har fellessamling hvor barna får vist fram kostymene sine, synger sanger og svinger oss til Sambarytmer, har ”Katta i sekken” og koser oss med varm lunch. Når det gjelder kostymer til de minste barna, er det ikke nødvendig å gå til innkjøp av fancy drakter. Bruk det dere har, det enkleste er ofte det beste!

Uke 9 er skolens vinterferie. Dersom det er noen av barna som skal ha fri hele eller deler av denne uken, er det fint om dere gir beskjed!

Månedens bursdagsbarn er Åsmund som blir 2 år 4 februar!

**Hilsen fra Marianne, Barbro, Madzia og Julie**

**Februar på Pluto**

|  |  |  |  |  |
| --- | --- | --- | --- | --- |
| **Mandag** | **Tirsdag** | **Onsdag** | **Torsdag** | **Fredag** |
| 30.SpråkgrupperGruppe 3 baker | 31.MøtedagInne/utelek med Neptun | 1.Turdag | 2.Språkgrupper | 3.SpråkgrupperUtelek/ turVarm lunch**Åsmund 2 år** |
| 6.SpråkgrupperGruppe 1 baker | 7.MøtedagInne/utelek med Neptun | 8.Turdag | 9.Språkgrupper | 10.SpråkgrupperUtelek/ turVarm lunch |
| 13.Lærer fra UiS kommer på besøk, Nelly og Jenny har opplegg. | 14.MøtedagInne/utelek med Neptun | 15.Turdag | 16.Språkgrupper | 17.SpråkgrupperUtelek/ turVarm lunch |
| 20.SpråkgrupperGruppe 2baker  | 21.MøtedagInne/utelek med Neptun | 22.Turdag | 23.Språkgrupper | 24.**Karneval** |
| 27.SpråkgrupperGruppe 3 baker boller**Bollemandag!** | 28.MøtedagInne/utelek med Neptun | 1.Turdag | 2.Språkgrupper | 3.SpråkgrupperUtelek/ turVarm lunch |